A decisión de construir o Palacio se prenió a finals d'a decada compresa entre 780 y 790, u mesmo a prencipios d'a decada posterior, quan Carlos Magno no yera encara emperador. As obras d'o Palacio prencipioron en 794 y continoron quantas anyadas. Aquisgrán esdevenió a escape a residencia favorita d'o rei, que dimpués de 807 quasi no albandonó nunca a ciudat d'Aquisgrán y o suyo Palacio. Como no tenemos prou documentación d'ixas calendatas, no conoixemos quants obrers fuoron emplegatos ta construir-lo, encara que por as dimensions d'o palacio se puet deducir que bi habió muitos treballadors en as suyas obras.